b'\n_START_ARTICLE_\nFrancesco Coccopalmerio\n_START_PARAGRAPH_\nFrancesco Coccopalmerio (s. 6. maaliskuuta 1938 San Giuliano Milanese) on italialainen roomalaiskatolinen arkkipiispa ja yksi kirkon kardinaaleista. H\xc3\xa4net vihittiin papiksi Milanon arkkihiippakuntaan 28. kes\xc3\xa4kuuta 1962 ja nimitettiin sen vihkipiispaksi sek\xc3\xa4 Coelianan titulaaripiispaksi 8. huhtikuuta 1993. Piispaksi vihkiminen seurasi 22. toukokuuta. P\xc3\xa4\xc3\xa4konsekraattorina toimi Carlo Maria Martini, jota avustivat Attilio Nicora ja Giovanni Giudici._NEWLINE_15. helmikuuta 2007 Coccopalmerio sai nimityksen paavillisten lains\xc3\xa4\xc3\xa4d\xc3\xa4nt\xc3\xb6tekstien neuvoston puheenjohtajaksi ja Coelianan titulaariarkkipiispaksi. 18. helmikuuta 2012 h\xc3\xa4net nimitettiin San Giuseppe dei Falegnamin kardinaalidiakoniksi. H\xc3\xa4net asetettiin virkaansa 26. huhtikuuta 2012, ja h\xc3\xa4n luopui teht\xc3\xa4vist\xc3\xa4\xc3\xa4n 28. helmikuuta 2013._NEWLINE_Kes\xc3\xa4kuussa 2017 h\xc3\xa4nen sihteerin\xc3\xa4\xc3\xa4n toimineen papin asunnossa pidettiin \xe2\x80\x9dhuumehuuruisiksi homobileiksi\xe2\x80\x9d luonnehditut juhlat, jotka p\xc3\xa4\xc3\xa4ttyiv\xc3\xa4t Vatikaanin poliisin tekem\xc3\xa4\xc3\xa4n ratsiaan. Asunnosta tavattiin huumeita k\xc3\xa4ytt\xc3\xa4vi\xc3\xa4 miehi\xc3\xa4, jotka harrastivat kesken\xc3\xa4\xc3\xa4n seksi\xc3\xa4.'